KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2025. október 15 –i ülésére)

TÁRGY: A MAGYARORSZÁGI BAPTISTA EGYHÁZZAL AZ ÉTKEZTETÉS, HÁZI SEGÍTSÉGNYÚJTÁS, IDŐSEK NAPPALI ELLÁTÁSA, TÁMOGATÓ SZOLGÁLTATÁS, FOGYATÉKOS SZEMÉLYEK NAPPALI ELLÁTÁSA BIZTOSÍTÁSÁRA KÖTÖTT ELLÁTÁSI SZERZŐDÉS MEGSZÜNTETÉSE

Kiskőrös Város Önkormányzata és a Magyarországi Baptista Egyház között a 62/2009. számú Képviselő-testületi határozat alapján 2010.december 3. napján a fogyatékos személyek nappali ellátásának biztosítására 5052-5/ 2010. számú ellátási szerződés, a 59/2022. számú Képviselő-testületi határozat alapján 2022.június 24. napján az étkeztetés, házi segítségnyújtás, idősek nappali ellátása, támogató szolgáltatás biztosítására 8313-4/2022. számú ellátási szerződés jött létre.

 A Magyarországi Baptista Egyház képviselője Opauszki György kérte a fenti ellátási szerződések 2025. december 31. napjával, közös megegyezéssel történő megszüntetését.

Kérelmét azzal indokolta, hogy a Magyarországi Baptista Egyház az általa működtetett  szociális intézményeket és az általuk nyújtott szolgáltatásokat a közvetlen fenntartásából más egyházi fenntartóknak – az étkeztetés, házi segítségnyújtás, idősek nappali ellátása szociális alapszolgáltatásokat a Baptista Diakónia Központ (székhelye: 1063 Budapest, Munkácsy Mihály u.1.), a fogyatékos személyek nappali ellátását és a támogató szolgáltatást a Sorsfordító Szolgáltató Központ ( székhelye: 6200 Kiskőrös, Rákóczi Ferenc utca 12.) részére - kívánja átadni.

A 5052-5/ 2010. számú ellátási szerződés 20. pontja és a 8313-4/2022. számú ellátási szerződés 19. pontja szerint a szerződés megszüntetésére közös megegyezéssel bármikor lehetőség van.

A szociális igazgatásról és szociális ellátásokról szóló 1993. évi III. törvény 122. §-a alapján a helyi önkormányzat képviselő-testülete az ellátási szerződés megszüntetését nem ruházhatja át. 

A fentiek alapján javaslom, hogy a Képviselő-testület a határozat-tervezet szerint döntsön. 

Kiskőrös, 2025. október 7.                                       
                                                                                       			 Domonyi László sk.
                                                                                          			       polgármester

HATÁROZAT-TERVEZET

A Képviselő-testület 

1. [bookmark: _Hlk210046916]egyetért azzal, hogy Kiskőrös Város Önkormányzata és a Magyarországi Baptista Egyház között 2010.december 3. napján a fogyatékos személyek nappali ellátásának biztosítására létrejött 5052-5/ 2010. számú ellátási szerződés 2025. december 31. napjával, közös megegyezéssel megszüntetésre kerül.
2. egyetért azzal, hogy Kiskőrös Város Önkormányzata és a Magyarországi Baptista Egyház között 2022.június 24. napján az étkeztetés, házi segítségnyújtás, idősek nappali ellátása, támogató szolgáltatás biztosítására létrejött 8313-4/2022. számú ellátási szerződés 2025. december 31. napjával, közös megegyezéssel megszüntetésre kerül.
3. felhatalmazza a polgármestert a határozat 1. és 2. melléklete szerinti szerződés aláírására.

Felelős: 	polgármester
             Határidő: 	2025. december 31.

